............ pont

**E L Ő T E R J E S Z T É S**

1. **Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének

# 1/2021.(II.8.) normatív utasítása alapján

**2021. március**

**Tárgy:**  Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 4. mellékletének módosítása

**Készítette:** …………………………………..

dr. Láng Orsolya

vagyonhasznosítási és ingatlan-nyilvántartási osztályvezető

**Egyeztetve:** ……………………….

dr. Varga Előd Bendegúz

alpolgármester

**Látta:** ...........................................................

dr. Szalai Tibor

jegyző

…………………………………

dr. Silye Tamás

jegyzői igazgató

**Nyílt anyag!**

**Tisztelt Képviselő-testület!**

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelete (továbbiakban: **R.**) tartalmazza az Önkormányzat vagyonára, a tulajdonosi jogok gyakorlására, továbbá az Önkormányzat tulajdonában lévő lakások és nem lakás céljára szolgáló helyiségek elidegenítésére, bérbeadására vonatkozó részletes szabályokat.

Az R. 40. § (2) bekezdése az alábbiak szerint rendelkezik:

„(2) A Margit-negyed területén található helyiségek bérbeadása esetén a Képviselő-testület által létrehozott Margit-negyed Döntés-előkészítő és Tanácsadó Testület jogosult javaslatot tenni a GTB-nek a bérlő személyére, a benyújtott bérbevételi kérelem értékelésére, valamint a Képviselő-testület erről szóló határozatainak megfelelően a bérleti díj összegére azzal, hogy a GTB közérdekű önkormányzati célból (a Magyarország helyi önkormányzatairól szóló 2011. évi CLXXXIX. törvényben meghatározott kötelező feladatok ellátása, az Önkormányzat megbízásából) jogosult a bérleti jogviszonyra vonatkozó szabályokat a jelen rendeletben foglaltaktól eltérően megállapítani.

A Margit-negyed területi lehatárolását a jelen rendelet 4. melléklete tartalmazza.”

Az R. 4. melléklete szerint a Margit-negyed az alábbi területekre terjed ki:

* Margit körút
* Bem rakpart 49-54.
* Lipthay utca
* Frankel Leó út (Bem tértől a Frankel Leó út 46-ig)
* Török utca
* Margit utca
* Rómer Flóris utca 1-4.
* Keleti Károly utca
* Fényes Elek utca
* Petrezselyem utca
* Kitaibel Pál utca
* Kisrókus utca
* Csalogány utca 30-55.
* Varsányi Irén utca
* Bakfark Bálint utca
* Jurányi utca
* Bajvívó utca
* Erőd utca 2. kerületi szakasza
* Szász Károly utca
* Kapás utca 2. kerületi szakasza
* Horvát utca
* Kacsa utca 27-33.
* Medve utca 30-46.
* Ganz köz
* Bem József utca
* Tölgyfa utca
* Fekete sas utca
* Bodrog utca
* Henger utca

A mellékletben azok a bel-budai városrészekben található utcák kerültek felsorolásra, ahol az Önkormányzatnak van ingatlan tulajdona.

A Margit-negyed programot koordináló Margit-negyed Döntés-előkészítő és Tanácsadó Testület (MNDTT) munkája során megvizsgálta a jelenlegi lehatárolást, melynek eredményeképpen az MNDTT megállapította, hogy az a gyakorlatban egy amorf területi lehatárolást eredményez. Így például a Viziváros egy része kiesik a lehatárolásból, mivel azon utcákban nincs önkormányzati tulajdonú ingatlan. Az MNDTT ezért egyhangúlag javasolja a melléklet módosítását, kiegészítését, amely egy egységesebb, összefüggő és koherens területet eredményez a Margit-negyed számára.

A módosítással a Margit-negyed az alábbi közterületek által határolt területre terjedne ki:

Zsigmond köz - Elvis Presley park - Árpád fejedelem útja - Germanus Gyula park - Gyóni Géza tér - Bem rakpart - Csalogány utca - Margit körút - Kis Rókus utca - Keleti Károly utca - Kitaibel Pál utca - Bimbó út - Buday László utca - Rómer Flóris utca - Ankara utca - Veronika utca - Mansfeld Péter park - Vérhalom utca - Gül Baba utca - Frankel Leó út.

A Margit-negyed a területtel határos alábbi utcaszakaszok mindkét oldalát tartalmazza:

- Keleti Károly utca

- Kitaibel Pál utca

- Bimbó út

- Buday László utca

- Gül Baba utca

- Frankel Leó út

A rendeletalkotás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A Kat. 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása tartalmazza a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat.

Budapest, 2021. március 29.

**Berg Dániel**

alpolgármester

**Budapest Főváros II. Kerületi Önkormányzat** **Képviselő-testületének …./2021.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete – a 27/2021.(I.29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat polgármestere Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva, a következőket rendeli el.

**1. §**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) 4. melléklete helyébe a jelen rendelet 1. melléklete lép.

**2. §**

E rendelet 2021. április 1. napján lép hatályba és az azt követő napon törvény erejénél fogva hatályát veszti.

**Őrsi Gergely dr. Szalai Tibor**

**polgármester jegyző**

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) 4. melléklete a Margit-negyed területi lehatárolását tartalmazza, melynek módosítása, kiegészítése vált szükségessé.

**RÉSZLETES INDOKOLÁS**

**1. §-hoz**

A Margit-negyed programot koordináló Margit-negyed Döntés-előkészítő és Tanácsadó Testület (MNDTT) munkája során megvizsgálta a Margit-negyed jelenlegi területi lehatárolását. Az MNDTT ennek során megállapította, hogy a jelenleg hatályos lehatárolás a gyakorlatban egy amorf területi lehatárolást eredményez, melyre tekintettel szükséges a 4. melléklet pontosítása, módosítása egy egységesebb, összefüggő és koherens terület kialakítása érdekében.

**2. §-hoz**

Hatályba léptető és hatályon kívül helyező rendelkezéseket tartalmaz.

**…../2021.(……) rendelet 1. melléklete**

A Margit-negyed az alábbi közterületek által határolt területre terjed ki:

Zsigmond köz - Elvis Presley park - Árpád fejedelem útja - Germanus Gyula park - Gyóni Géza tér - Bem rakpart - Csalogány utca - Margit körút - Kis Rókus utca - Keleti Károly utca - Kitaibel Pál utca - Bimbó út - Buday László utca - Rómer Flóris utca - Ankara utca - Veronika utca - Mansfeld Péter park - Vérhalom utca - Gül Baba utca - Frankel Leó út.

A Margit-negyed a területtel határos alábbi utcaszakaszok mindkét oldalát tartalmazza:

- Keleti Károly utca

- Kitaibel Pál utca

- Bimbó út

- Buday László utca

- Gül Baba utca

- Frankel Leó út